የኮሮና ቫይረስ ወረርሽኝ ስጋት የባሕር ዳር የጣና ሐይቅ ዳርቻ መናፈሻዎችን ከሠርግና ሌሎች ዝግጅቶች ውጭ አድርጓቸዋል፡፡
ባሕር ዳር፡ ሚያዝያ 18/2012 ዓ.ም (አብመድ) መረጃዎች እንደሚያሳዩት በዓለም ላይ ከ200 ሺህ በላይ ሰዎች በኮሮና ቫይረስ ወረርሽኝ ሕይወታቸው አልፏል፡፡ ኃያላን ሀገራት ደግሞ በወጀቡ ክፉኛ ተጎድተዋል፡፡ የዓለም ሳይንቲስቶችም ለወረርሽኙ መፍትሔ አላገኙለትም፡፡ ወረርሽኙ ግን ከሊቅ እስከ ደቂቅ የሰው ልጆችን አስጨንቋል፡፡ አካላዊ ርቀትን መጠበቅ፣ እጅን መታጠብ፣ አለመሰባሰብ ደግሞ ወረርሽኙ እንዳይስፋፋ በር ይዘጋሉ ተብለው ተጠቅሰዋል፤ ያለመሰላቸት መተግበርም ይገባል፡፡ የሚተላለፉ መልእክቶችን እና ሕግን አክብረው የሚንቀሳቀሱ ሀገራት ከወረርሽኙ ራሳቸውን ታድገዋል፤ እንደነአሜሪካ እና ጣልያን የተዘናጉ ሀገራትን ደግሞ ዋጋ ሲከፍበኢትዮጵያ ደግሞ የኮሮና ቫይረስ ወረርሽኝን ለመከላከል የሚያስችሉ መረጃዎች በመንግሥትና በጤና ባለሙያዎች እየተላለፉ ነው፡፡ ከዚያም አልፎ መንግሥት የአስቸኳይ ጊዜ አዋጅ አውጥቷል፤ ዜጎችም ለራሳቸው እና ሌሎች ደኅንነት ሲባል ሕግ ማክበር እንዳለባቸው ተደጋጋሚ መልእክቶች እየተላለፉ ነው፡፡ለወትሮው አሁን የምንገኝበት ወቅት በኢትዮጵያ በብዙ ቦታዎች ጥንዶች የሚሞሸሩበት፣ ሚዜየዎች የሚያጅቡት እና ዘመድ አዝማድ በጋራ ተሰብስቦ “እንኳን ደስ አለህ፤ እንኳን ደስ አለሽ” የሚባባሉበት ጊዜ ነበር፡፡ በባሕር ዳር ከተማ አስተዳደር ደግሞ “ከሕይወት አይበልጥም” ብለው ሠርጋቸውን ያራዘሙ እና የሠረዙ ሰዎች ይገኛሉ፡፡አብመድ ባደረገው ቅኝትም በባሕር ዳር ከተማ አስተዳደር በተለይም የጣና ዳር መናፈሻዎች በዕረፍት ቀናት በሚዝናኑ ሰዎች እንደሚጨናነቁት አይደሉም፡፡ በከተማው ከዚህ በፊት ለሠርግ አገልግሎት ሲስተናገድባቸው የነበሩ ካፌዎች፣ ሆቴሎች፣ የጣና ዳር መናፈሻዎች እና ጀልባዎች ከዚህ አግልግሎት ውጭ ናቸው፡፡ በከተማዋ ከሚገኙ ካፍቴሪያዎች የነጋገርናቸው አስተናጋጆችም ለሠርግ ምንም ዝግጅት እንደሌላቸው እና ወረርሽኙን ለመከላከል ጥረት እየያደረጉ መሆናቸውን ነው የተናገሩት፡፡አንዳንድ ሆቴሎችም ‘‘የወረረሽኙን ስርጭት ለመግታት ከመንግሥት የተላለፉትን መመሪያዎች መተግበር ግዴታችን ነው’’ የሚለውን መልእክት በለጠፍ ሕግ አክብረዋል፡፡ ሌሎችም የባሕር ዳርን ተሞክሮ መውሰድ እንዳለባቸው መልእክታችን ነው፡፡ዘጋቢ፡- አዳሙ ሽባባው